**ADATVÉDELMI SZABÁLYZAT KIEGÉSZÍTÉS**

**Hatályos: 2019 május 24-től**

**1.) A kezelt adatok köre**

A Pilisvörösvári Utánpótlás Futball Club (továbbiakban: PUFC) a sportpálya öltözőépületen kívüli mozgás megfigyelése elektronikus megfigyelő rendszerrel (továbbiakban: kamerákkal) történik, mely során személyes adatokat tartalmazó képfelvételek készülnek. A kamerarendszert a PUFC működteti.

**2.) Az adatkezelés célja**

A megfigyelésnek és a képfelvételek rögzítésének a célja a sportpálya területén tartózkodó személyek életének, testi épségének, biztonságának, valamint a sportpálya területén tartózkodó személyek vagyontárgyainak, továbbá a PUFC által használt vagyontárgyak védelme. Ennek keretében cél a jogsértések észlelése, az elkövető tettenérése, e jogsértő cselekmények megelőzése továbbá, hogy ezekkel összefüggésben szükség esetén bizonyítékként kerüljenek hatósági eljárás keretében felhasználásra.

**3.) Az adatkezelés jogalapja**

A PUFC alkalmazottai vagy egyéb munkavégzés ellátására irányuló jogviszonyban, illetve a PUFC játékosai az elektronikus térfigyelő rendszerrel végzett adatkezelésről írásbeli tájékoztatást kapnak. Az elektronikus térfigyelő rendszer alkalmazásához az alkalmazotti vagy egyéb munkavégzés ellátására irányuló jogviszonyban nem álló személyek hozzájárulása önkéntes, ráutaló magatartással történik.

Az elektronikus térfigyelő rendszer alkalmazásáról a területen megjelenni kívánó harmadik személyek részére jól látható helyen, jól olvashatóan, tájékozódást elősegítő módon, ismertetőt kell kihelyezni.

Az adatkezelés során személyiségi jog nem sérülhet, és ezt a PUFC mindenkor biztosítja az adatkezelés során.

**4.) Az adatkezelés időtartama**

A képfelvételeket a PUFC a központi felvevő egységeken 3 munkanapig tárolja.

A háromnapos határidő lejártát követően a felvételeket visszaállíthatatlanul meg kell semmisíteni, kivéve azt az esetet, amennyiben azokra bűncselekmény gyanúja miatt, vagy egyéb nyomós indokból - szükség van hatósági vagy bírósági eljáráshoz. Ilyen esetben is haladéktalanul meg kell tenni a szükséges intézkedéseket.

A felvételeket kívülálló harmadik személyeknek kiadni csak hivatalos hatósági vagy bírósági felhívásra szabad, egyébként azok megtekintésére és kezelésére csak az arra jogosult személyeknek lehet lehetőségük.

**5.) Az adatkezelés jogosultsági köre**

A kamerákkal folyamatosan sugárzott képek megtekintésére kizárólag a szabályzat 2. mellékletében felsorolt személyek jogosultak. A kamerák által készített és tárolásra került felvételeket kizárólag a szabályzat 3. mellékletében felsorolt személyek nézhetik vissza. A kamerák által készített és tárolásra került felvételekről mentést kizárólag a szabályzat 4. mellékletében felsorolt személyek készíthetik.

**6.) Az adatbiztonsági intézkedések**

6.1.) A képfelvételek megtekintésére és visszanézésére szolgáló monitor úgy kerül elhelyezésre, hogy a képfelvételek sugárzása alatt azokat a jogosultsági körön kívül más személy ne láthassa.

6.2.) A megfigyelés és a tárolt képfelvételek visszanézése kizárólag a jogsértő cselekmények kiszűrése, az azok megszüntetéséhez szükséges intézkedések kezdeményezése céljából kezdeményezhető. A kamerák által sugárzott képekről a központi felvevő egységen kívül más eszközzel felvételt készíteni nem lehet.

6.3.) A tárolt képfelvételekhez történő hozzáférés csak biztonságos módon, és akként történhet, hogy az adatkezelő személye azonosítható legyen. A tárolt képfelvételek visszanézését és a képfelvételekről készített mentést dokumentálni, jegyzőkönyvezni kell. A jogosultság indokának megszűnése esetén a tárolt képfelvételekhez történő hozzáférést haladéktalanul meg kell szüntetni.

6.4.) A rögzítő készülékben elkülönített merevlemezről fut az operációs rendszer és a rögzítésre került felvételek. A felvételekről külön biztonsági másolat nem készül.

6.5.) Jogsértő cselekmény észlelését követően a cselekményről készült felvétel tárolása és a szükséges hatósági eljárás haladéktalanul kezdeményezése felől intézkedni kell, egyben tájékoztatni kell a hatóságot, hogy a cselekményről képfelvétel készült. Az adatok szolgáltatásáról külön nyilvántartást az adatvédelmi szabályzat 5. melléklete szerinti formanyomtatványon kell vezetni.

**7.) A kamerák elhelyezkedése**

Az öltözőépületén (a sportpályákat, öltözőépületet és több bejáratatot figyelve)  6 darab kamera van elhelyezve.

**8.) Az érintettek jogai**

8.1.) Érintett: bármely meghatározott, személyes adat alapján azonosított vagy – közvetlenül vagy közvetve – azonosítható természetes személy (az információs önrendelkezési jogról és az információszabadságról szóló 2011. évi CXII. törvény 3. § 1. pont).

8.2.) Az, akinek jogát vagy jogos érdekét a képfelvétel, illetve más személyes adatának rögzítése érinti, a képfelvétel, illetve más személyes adat rögzítésétől számított három munkanapon belül jogának vagy jogos érdekének igazolásával kérheti, hogy az adat ne kerüljön megsemmisítésre, illetve törlésre. Bíróság vagy más hatóság megkeresésére a rögzített képfelvételt, valamint más személyes adatot a bíróságnak vagy a hatóságnak haladéktalanul meg kell küldeni. Amennyiben megkeresésre attól számított harminc napon belül, hogy a megsemmisítés mellőzését kérték, nem kerül sor, a rögzített képfelvételt, valamint más személyes adatot meg kell semmisíteni, illetve törölni kell. A kérelmet a PUFC elnökének kell benyújtani.

8.3.) Az érintett kérelmezheti a PUFC-nál

a)   tájékoztatását személyes adatai kezeléséről,

b)  személyes adatainak helyesbítését, valamint

c)   személyes adatainak – a kötelező adatkezelés kivételével – törlését vagy zárolását.

8.4.) Az érintett tiltakozhat személyes adatának kezelése ellen,

a)   ha a személyes adatok kezelése vagy továbbítása kizárólag az adatkezelőre vonatkozó jogi kötelezettség teljesítéséhez vagy az adatkezelő, adatátvevő vagy harmadik személy jogos érdekének érvényesítéséhez szükséges, kivéve kötelező adatkezelés esetén;

b)   ha a személyes adat felhasználása vagy továbbítása közvetlen üzletszerzés, közvélemény-kutatás vagy tudományos kutatás céljára történik; valamint

c)   törvényben meghatározott egyéb esetben. A tiltakozást a kérelem benyújtásától számított legrövidebb időn belül, de legfeljebb 15 napon belül az egyesületi elnök megvizsgálja, annak megalapozottsága kérdésében döntést hoz, és döntéséről a kérelmezőt írásban tájékoztatja.

8.5.) Az érintett a jogainak megsértése esetén az adatkezelő ellen bírósághoz fordulhat. A bíróság az ügyben soron kívül jár el. Azt, hogy az adatkezelés a jogszabályban foglaltaknak megfelel, az adatkezelő köteles bizonyítani.

**9.) Az adatkezelési szabályzat elérhetősége**

Az adatkezelési szabályzat megtekinthető a PUFC elnökénél és a pufc.hu oldalon!

A módosításokkal egységes szerkezetbe foglalt szabályzata 2019 május 24-én lép hatályba.

Pilisvörösvár, 2019.május 24

**1. sz. melléklet**

**KAMERÁVAL MEGFIGYELT TERÜLET!**

   Tájékoztatjuk a kedves látogatókat, hogy a sportpálya területén, az épületen kívüli mozgást elektronikus megfigyelő rendszerrel (továbbiakban: kamerákkal) figyeljük, mely során személyes adatokat tartalmazó képfelvételek készülnek.

Az adatkezelés során azonban személyiségi jog nem sérülhet, és ezt a PUFC mindenkor biztosítja az adatkezelés során.

Az adatkezeléshez történő hozzájárulás önkéntes, ráutaló magatartással történik. Ön az sportpálya területére történő belépéssel és az itt tartózkodással hozzájárulását adja a képfelvétellel kapcsolatos adatkezeléshez. A megfigyelésnek és a képfelvételek rögzítésének a célja az sportpálya területén tartózkodó személyek életének, testi épségének, valamint a sportpálya területén tartózkodó személyek vagyontárgyainak, továbbá a PUFC használatában álló vagyontárgyak védelme. Ennek keretében cél a jogsértések észlelése, az elkövető tettenérése, e jogsértő cselekmények megelőzése, továbbá, hogy ezekkel összefüggésben a felvételek szükség esetén bizonyítékként kerüljenek hatósági eljárás keretében felhasználásra. A képfelvételeket a sportpályán lévő kamerák központi felvevő egységein 3 munkanapig tároljuk.

A kamerarendszert (6 DB) a PUFC működteti.

Bármely meghatározott, személyes adat alapján azonosított vagy – közvetlenül vagy közvetve

– azonosítható természetes személy kérelmezheti

a)  tájékoztatását személyes adatai kezeléséről,

b)  személyes adatainak helyesbítését, valamint

c)  személyes adatainak – a kötelező adatkezelés kivételével – törlését vagy zárolását.

A kérelmeket a PUFC elnökénél lehet benyújtani. Az adatkezelési szabályzat elérhető a PUFC honlapján és a PUFC elnökénél.

Pilisvörösvár, 2019. május 25

**2. sz. melléklet**

A kamerákkal folyamatosan sugárzott képek megtekintésére jogosultak köre:

       egyesület elnöksége

**3. sz. melléklet**

A kamerák által készített és tárolásra került felvételek visszanézésére jogosultak köre:

       egyesület elnöksége

**4. sz. melléklet**

A kamerák által készített és tárolásra került felvételekről mentés készítésére jogosultak köre:

       egyesület elnöksége

**5. sz. melléklet**

ADATSZOLGÁLTATÁSI NYILVÁNTARTÁS JEGYZŐKÖNYE

A jegyzőkönyvnek az alábbi adatokat kell tartalmaznia:

       Sorszám

       Adatszolgáltatást igénylő megnevezése

       Adatszolgáltatás ideje

       Adatszolgáltatás módja

       Adatszolgáltatás célja, jogalapja

       Szolgáltatott adatok köre

       Adatszolgáltató neve

ADATSZOLGÁLTATÁSI NYILVÁNTARTÁS JEGYZŐKÖNYE

Sorszám

Adatszolgáltatást igénylő megnevezése

Adatszolgáltatás ideje

Adatszolgáltatás módja

Adatszolgáltatás célja, jogalapja

Szolgáltatott adatok köre

Adatszolgáltató neve

PUFC aláírás Adatszolgáltatást igénylő aláírása